《贫家行》
清代·沈铦

贫家粮尽稗作粥，南箕不簸一粒谷。贫家酒瓮空床头，斗杓盛住天浆流。

仰视苍苍增百感，箕舌自张斗自转。诚斋老子常思量，人到饿死真自强。

山中采薇谁再作，竿头晒裈亦足乐。君不见明珠换得玉颜红，奴辈发难曲未终。

又不见挂冠织帘不自耻，乃是吾家一奇士。

作者简介：沈铦，初名际昌，字元咸，号诚斋，娄县人。诸生。